**ՀԻՄՆԱՎՈՐՈՒՄ**

**«ԱԲՈՎՅԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ԱԲՈՎՅԱՆ ՔԱՂԱՔԻ Է. ԱՎԱԳՅԱՆ ՓՈՂՈՑԻ ԹԻՎ 18/1 ՀԱՍՑԵՈՒՄ ԳՏՆՎՈՂ ՀՈՂԱՄԱՍԸ ՀԱՐՈՒԹՅՈՒՆ ԳՈՒԼՅԱՆԻՆ ՈՒՂՂԱԿԻ ՎԱՃԱՌՔՈՎ, ԸՆԴԼԱՅՆՄԱՆ ՆՊԱՏԱԿՈՎ ՕՏԱՐԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Աբովյան համայնքի ավագանու քննարկմանը ներկայացվող նախագիծը մշակվել է Հողային օրենսգրքի 66-րդ հոդվածի 1-ին մասի 8-րդ կետի և 2-րդ մասի, «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ կետի, Հայաստանի Հանրապետության կառավարության 2016 թվականի մայիսի 26-ի N 550-Ն որոշման 1-ին կետի 3-րդ ենթակետի, 2-րդ կետի պահանջներին համապատասխան։
Հարություն Գուլյանն Աբովյան համայնքի Աբովյան քաղաքի Է. Ավագյան փողոցի թիվ 1/14/6/3 հասցեում ունի սեփականության իրավունքով իրեն պատկանող (հիմք՝ 2018 թվականի փետրվարի 20-ի N 20022018-07-0014 վկայական) 07-002-0039-0957 կադաստրային ծածկագրով բնակավայրերի նպատակային նշանակության 45.0 քառակուսի մետր մակերեսով հասարակական կառուցապատման հողամաս։ Հարևանությամբ գտնվող Աբովյան համայքի սեփականություն հանդիսացող (հիմք՝ 2025 թվականի օգոստոսի 07-ի N 07082025-07-0161 վկայական) Աբովյան համայնքի Աբովյան քաղաքի Է. Ավագյան փողոցի թիվ 18/1 հասցեում գտնվող 07-002-0039-1937 կադաստրային ծածկագրով 44.6 քառակուսի մետր մակերեսով բնակավայրերի նպատակային նշանակության հասարակական կառուցապատման հողամասը սահմանակից է 07-002-0039-0957 կադաստրային ծածկագրով հողամասին։ Ընդլայնվող և օտարվող հողամասի դիրքի կամ ռելիեֆի առանձնահատկություններից ելնելով՝ ընդլայնվող հողամաս տրանսպորտային միջոցներով մուտք գործելու որևիցե այլընտրանքային հնարավորություն առկա չէ, բացի օտարվող հողամասից և ընդլայնվող հողամաս հնարավոր է մուտք գործել բացառապես օտարվող հողամասից։
Վերը նշված հանգամանքը ՀՀ կառավարության 2016 թվականի մայիսի 26-ի N 550-Ն որոշման հիման վրա հիմք է սույն նախագծի ընդունման համար և օտարվող հողամասը չի կարող դիտվել որպես առանձին գույքային միավոր աճուրդային կարգով օտարելու համար։ Օտարվող հողամասը գտնվում է տարածագնահատման գոտիականության 9-րդ գոտում և հողամասի կադաստրային արժեքը մեկ քառակուսի մետրի համար կազմում է 10 513.8 դրամ։
«Աբովյան համայնքի սեփականություն հանդիսացող Աբովյան համայնքի Աբովյան քաղաքի Է. Ավագյան փողոցի թիվ 18/1 հասցեում գտվող հողամասը Հարություն Գուլյանին ուղղակի վաճառքով, ընդլայնման նպատակով օտարելու մասին» Աբովյան համայնքի ավագանու որոշման նախագծի ընդունման առնչությամբ առաջանում է Աբովյան համայնքի ղեկավարի՝ հողամասերին միասնական հասցե տրամադրելու մասին որոշման ընդունման անհրաժեշտություն։

 **ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**